****

**Р е п у б л и к а б ъ л г а р и я**

**ОБЛАСТEН УПРАВИТЕЛ НА ОБЛАСТ ХАСКОВО**

**З А П О В Е Д**

На основание чл. 32, ал. 1 от Закона за администрацията, във връзка със Заповед № РД11-2632/16.10.2024 г. на изпълнителния директор на Българска агенция по безопасност на храните, във връзка с констатиран положителен резултат за болестта шарка по дребни преживни животни в животновъден обект с рег. № 6350-0284 в село Узунджово, община Хасково, област Хасково, съгласно лабораторни резултати от Изпитвателна лаборатория „Екзотични и особено опасни инфекции“, Национална референтна лаборатория „Шап и чума по дребните преживни животни“ към НДНИВМИ, гр. София с протокол на изпитване с изх. № ДДД-02-4787/16.10.2024 г. и проведено на 17.10.2024 г. заседание на Областна епизоотична комисия,

**НАРЕЖДАМ:**

1. Незабавно да се свикат заседания на Общинските епизоотични комисии, на които да се запознаят членовете с епизоотичната обстановка и да се набележат конкретни мерки за недопускане на проникване на заболяването на шарка по дребните преживни животни на територията на съответната община.
2. В срок **до 24.10.2024 г**. **кметовете на общини** да уведомят писмено Областния управител за набелязаните мерки.
3. Определя се:
	1. три /3/ км. защитна зона, около засегнатия животновъден обект, в която влизат населените места, както следва:
		1. общ. Хасково, обл. Хасково:
* с. Узунджово.
	1. десет /10/ км. надзорна зона около засегнатия животновъден обект, в която влизат населените места, както следва:
		1. общ. Хасково, обл. Хасково:
* гр. Хасково
* с. Стамболийски
* с.Подкрепа
* с. Стойково
* с. Родопи
* с. Александрово
* с. Нова Надежда
* с. Любеново
* с. Динево
	+ 1. общ. Симеоновград, обл. Хасково:
* с. Константиново
	+ 1. общ. Димитровград, обл. Хасково:
* гр. Димитровград;
* с. Воден
* с. Черногорово
* с. Брод
* с. Злато поле
* с. Райново
* с. Крепост
1. Забранява се влизането и излизането на хора, моторни превозни средства, превозни средства, задвижвани чрез животинска тяга или физическа сила, в т.ч. и селскостопанска техника, без разрешение на БАБХ в района на населеното място, попадащо в 3-километровата защитна зона около засегнатия животновъден по време на изпълнение на мерките по принудително умъртвяване по хуманен начин и обезвреждане на всички заразени и контактни дребни преживни животни в засегнатия обект, с изключение на служители на МВР, медицински лица, в това число спешна медицинска помощ, представители на централната и местната власт, областната администрация и лицата, имащи адресна регистрация в съответното населено място.
2. Забранява се придвижването и транспортирането на възприемчиви животни и продукти от тях в и към населените места, попадащи в 3-километровата защитна зона и в 10-километрова надзорна зона около засегнатия животновъден обект. Всички дребни преживни животни, отглеждани в населените места от защитната и надзорната зона да се отглеждат при оборен режим.
3. Забранява се организирането и провеждането на панаири, пазари, изложби или други събирания на ДПЖ до отмяна на настоящата заповед
4. Забранява се търговията, придвижването и транспорта на дребни преживни животни в общините Хасково, Симеоновград и Димитровград, с изключение на тези, предназначени за незабавно клане и след извършен клиничен преглед, термометриране и разрешение от официален ветеринарен лекар (ОВЛ) или на такива преминаващи транзит.
5. При придвижване и транспорт на ДПЖ, след получено разрешение на ОВЛ, транспортните средства подлежат на задължителна дезинфекция преди товарене и след разтоварване на животните.
6. Клането на ДПЖ в обекти на територията на област Хасково с произход от животновъден обект (ЖО), попадащ в 3-километровата защитна зона и 10-километровата надзорна зона, да става само след предоставяне на писмено разрешение от директора на ОДБХ – Хасково, при спазване на съответните ветеринарномедицински изисквания и въведените мерки.
7. Суровото мляко, добито от ДПЖ на територията населените места в защитната и надзорната зона около засегнатия животновъден обект, подлежи на унищожаване на място в животновъдния обект.
8. Да се проведат информационни кампании на собствениците на домашни овце и кози, ловците, ветеринарномедицинските специалисти, за клиниката на шарка по дребните преживни животни, спазването на мерките за биосигурност в обектите и задължението за незабавно уведомяване на ветеринарния лекар или кмета на съответното населено място при отклонения в здравословното състояние или завишена смъртност на отглежданите дребни преживни животни.

**Заповедта да се сведе до знанието на** **кметовете на общините на територията на област Хасково, директора на Областна дирекция по безопасност на храните – Хасково, всички членове на Областна епизоотична комисия, както и до Сдружение „Ловно-рибарско дружество“ Хасково,** Сдружение на ловците и риболовците.

**Контрол по изпълнение на настоящата ще упражнявам лично.**

**МЕХМЕД АТАМАН**

Областен управител на област Хасково

*АПОФУС …..02.2024 г.*

*Мария Виденова*

*гл. юрисконсулт в дирекция АПОФУС …..02.2024 г.*

*Валентина Дамянова*

*директор дирекция АКРРДС ……02.2024г.*

*Изготвил:*

*Живко Димитров*

*мл. експерт в дирекция АКРРДС …..02.2024 г.*